INTUCH กำไร Q3 โตทะลัก 3 พันลบ. รับส่วนแบ่งกำไร AIS หนุน
INTUCH กำไร Q3/60 โต 10.01% มาที่ 2.93 พันลบ. จากปีก่อนมีกำไร 2.66 พันลบ. รับส่วนแบ่งผลกำไรธุรกิจโทรคมนาคมไร้สาย AIS หนุน ขณะที่ 9 เดือนแรกมีกำไร 8.32 ลบ. ลดลง 35.54% จากปีก่อนมีกำไร 1.38 หมื่นลบ.
3 พ.ย. 2560

บริษัท อินทัช โฮลดิ้งส์ จำกัด (มหาชน) หรือ INTUCH รายงานผลการดำเนินงานประจำไตรมาส 3/60 (รวมบริษัทย่อย) สิ้นสุดวันที่ 30 ก.ย. 60 และงวด 9 เดือนปี 60 มีกำไรสุทธิดังนี้

โดยผลการดำเนินงานประจำไตรมาส 3/60 มีกำไรเพิ่มขึ้น โดยส่วนใหญ่เป็นผลจากการเพิ่มขึ้นของส่วนแบ่งผลกำไรจากธุรกิจโทรคมนาคมไร้สายภายในประเทศ ซึ่งดำเนินงานโดยกลุ่มเอไอเอส สุทธิกับการลดลงของส่วนแบ่งผลกำไรจากธุรกิจดาวเทียมและธุรกิจในต่างประเทศ ซึ่งดำเนินงานโดยกลุ่มไทยคม
ขณะที่งวดเก้าเดือนของปี 60 มีกำไรสุทธิรวมลดลงร้อยละ 36 ส่วนใหญ่เป็นผลจากการปรับปรุงประมาณการหนี้สินของไอทีวีในไตรมาส 2/2559 โดยการกลับรายการประมาณการดอกเบี้ยของสัญญาอนุญาตให้ดำเนินการส่วนต่าง จำนวน 3,691 ล้านบาท (สุทธิจากการแบ่งปันกำไรส่วนที่เป็นของส่วนได้เสียที่ไม่มีอำนาจควบคุม)
อย่างไรก็ตามหากไม่รวมการกลับรายการดังกล่าว กำไรสุทธิรวมลดลงร้อยละ 12 ส่วนใหญ่เป็นผลจากการลดลงของส่วนแบ่งผลกำไรจากธุรกิจโทรคมนาคมไร้สายภายในประเทศ และส่วนแบ่งผลกำไรจากธุรกิจดาวเทียมและธุรกิจในต่างประเทศ